༄༅། །ཉམས་ལེན་གྱི་སྙིང་པོ་རྣ་བརྒྱུད་རྡོ་རྗེ་ཟམ་པའི་བརྒྱུད་པ་ཐ་མའི་མན་ངག་བཞུགས། ༈ ། དེ་ཁོ་ན་མ་སེམས་ཉིད་དེ་སངས་རྒྱས་ཀྱིས་མ་མཛད། ནོར་མ་བཅོས་བསམ་འདས་གཟུང་འཛིན་དང་བྲལ་བའི་དོན་ཆོས་སྐུའོ། །བསམ་ཡིད་དང་བྲལ་བའོ། ། བརྗོད་མེད་ཚིག་གི་ཐ་སྙད་བྲལ་བས། ངང་ལ་སེམས་ཀྱི་དོན་དེ་ལྟ་བུ། ཕྱག་གཟུང་འཛིན་གྱི་དྲི་མས་མ་གོས་པས་ན། འཚལ་ལོ། ། ཉོན་མོངས་པ་རང་བཞིན་གྱིས་མི་གནས་པ་བསམ་པས་སེམས་ཉིད་སངས་རྒྱས་སུ་ངོ་ཤེས་པས་མ་ནོར། ད་ལྟར་ཉམས་སུ་ལེན་པའི་དུས་སུ་བློའི་བསམ་པས་སྒོམ་དུ་མེད་པའོ། །ཡིད་ཀྱིས་བཅོས་སུ་མེད་པའོ། །ངོ་ཤེས་པས་ཉོན་མོངས་པ་ལས་གདོད་ནས་ཉོན་མོངས་པ་རང་བཞིན་གྱིས་མི་གནས་པས། ཆོས་སྐུ་དེ་ཉིད་སྐྱོན་དང་བྲལ་བ་ཉི་མའི་སྙིང་པོ་ལྟ་བུའོ། ། དག་པའི་བྱང་ཆུབ་སེམས་ཉིད་ཀྱི། །ཉིད་ཀྱི་སོ་སོ་རང་ལ་གནས་པའི་ཆོས་ཉིད་ཀྱི་དོན་བསྟན་ནོ། ། ངོ་བོ་ཉིད་ཀྱིས་དོན་བསྟན་པའོ། །དོན་ལ་གཉིས་ཏེ། དོན་གཏན་ལ་འབེབས་པ་དང་། དོན་གཏན་ལ་ཕེབས་པའོ། །དོན་གཏན་ལ་འབེབས་པ་ལ་གསུམ་སྟེ། རྣ་བརྒྱུད་ལུང་གི་གཏེར་ཆེན་དགྲོལ་བ་དང་། སྒོམ་མེད་དོན་གྱི་གཟེར་ཆེན་གདབ་པ་དང་། རེ་དོགས་མེད་པའི་དབྱིངས་ལ་གཏད་པའོ། །རྣ་བརྒྱུད་ལ་གཉིས་ཏེ། རིག་འཛིན་བརྡས་བརྡས་མིག་གི་ཡུལ་དུ་བསྟན། གྲོལ་བ་དང་། གང་ཟག་གདམས་ངག་གིས་ངག་གིས་རྣ་བའི་དབང་པོར་བླུགས་པའོ། ། གྲོལ་བའོ། །དེ་ལ་རིག་འཛིན་སངས་རྒྱས་པའི་རིགས་འཛིན་པའི་ཕྱིར། ནི། སྤྱིར་རྒྱ་གར་གྱི་ཡུལ་ན་གླིང་ཆེན་པོ་དགུ་ཡོད་དེ། ཤར་ཕྱོགས་ན་བྷཾ་ག་ལ། ལྷོ་ཕྱོགས་ན་བྷེ་ཏ། ནུབ་ཕྱོགས་ན་ཨོ་རྒྱན། བྱང་ཕྱོགས་ན་ཁ་ཆེ། ཤར་ལྷོ་མཚམས་ན་ཁང་བུའི་གླིང་། ལྷོ་ནུབ་མཚམས་ན་ཟངས་གླིང་། ནུབ་བྱང་མཚམས་ན་ཟ་ཧོར་གྱི་གླིང་། བྱང་ཤར་མཚམས་ན་ཀ་མ་རུའི་གླིང་། དབུས་ན་རྡོ་རྗེ་གདན་དང་དགུའོ། །དེ་ལ་རྡོ་རྗེ་གདན་གྱི་ནུབ་ཕྱོགས། ཨོཾ་རྒྱན་གྱི་ཡུལ། དྷ་ན་ཀོ་ཤའི་གླིང་། ཕྱིའི་རྒྱ་མཚོ་ཆེན་པོའི་འགྲམ། མེ་ཏོག་ཨུ་དུམ་ཝ་རའི་གླིང་། བྲག་ཕུག་གསེར་གྱི་ཡུ་བ་ཅན། སྤྲིན་ནག་པོ་འདུས་པའི་གསེབ་ན། སློབ་དཔོན་ཆེན་པོ་དགའ་རབ་རྡོ་རྗེ་དེ། མཁའ་འགྲོ་མ་ཆོས་ཀྱི་དབྱིངས་ལས། རྣམས་ལ་ཆོས་སྟོན་ཅིང་བཞུགས་པ་ལ། དུས་ནམ་ཞིག་ཉི་མའི་རྩེ་ཤར་ལ་སྐྱེ་བ་མེད་པའི་ངང་ལས། སྐྱེ་བའི་ནམ་མཁའ་སྟོང་པ་ལས། ཆོ་འཕྲུལ་དུ་དཔལ་དབྱིངས་ལས་ཡེ་ཤེས་ཤར་རྡོ་རྗེ་སེམས་དཔའ་སྣང་འོད་ཀྱི་སྐུ་བའི་གཟུགས་སུ་གྲུབ་ལ་རེག་པའི་གཟུགས་སུ་མ་གྲུབ་པ་གཅིག་གཟིགས་ནས། དེའི་དུས་སུ་བཅོམ་ལྡན་འདས་དཔལ་རྡོ་རྗེ་སེམས་དཔས་སློབ་དཔོན་དགའ་རབ་རྡོ་རྗེའི་སྤྱི་བོར་ཕྱག་བཞག་ནས་ཨ་ཧ་ཧོའི་ཞེས་དབང་བསྐུར་བའོ། ། གཟིགས་པ་ཙམ་གྱིས་འཛུམ་པ་མཛད་པས་ཆོས་སྐུ་དབྱིངས་ཡེ་དགའ་རབ་རྡོ་རྗེས་ཤེས་གཉིས་སུ་མེད་པའི་དོན་རྟོགས་སོ། །དེ་ནས་སློབ་དཔོན་འཇམ་དཔལ་བཤེས་གཉེན་གྱིས་ཆོས་ཉིད་ཀྱི་དོན་སྐད་ཅིག་མ་ལ་རྟོགས་ནས་ཚེ་གཅིག་གིས་འཚང་རྒྱ་བར་ཡོད་བྱ་བ་གསན་ནས་དཀའ་བའི་སྤྱོད་པ་སྣ་ཚོགས་པ་ལོ་གཅིག་ཏུ་ལམ་འཕྲང་ན་གཅན་གཟན་གདུག་པ་ཅན་རྣམས་དང་མཁའ་འགྲོ་མི་བསྲུན་པ་ཡོད་པས་ཐག་རིང་བས་ལོ་གཅིག་འགྲོ་དགོས་སོ། ། མཛད་ནས་བྱོན། དེ་ནས་ཞལ་མཇལ་སློབ་དཔོན་གྱི་ཞལ་ནས་ང་ནི་འདི་ན་ཡོད་པས་རྙེད་པར་དཀའ་བ་ཡིན་པ་ལ་འཇམ་དཔལ་བཤེས་གཉེན་ཁྱོད་ལས་འཕྲོ་དང་ལྡན་པ་ཡིན་ནོ་གསུངས་སྐད། ནས་ལོ་གཅིག་ཏུ་ཉིན་ལན་གསུམ་མཚན་ལན་གསུམ་བསྐོར་བ་དང་ལྷ་ཕྱག་ཕུལ་ནས་ཚེགས་ཆུང་ལ་དོན་ཆེ་བ་འབད་པ་མེད་པར་འཚང་རྒྱ་བའི་གདམས་ངག་ཞུ་བྱས་སོ། ། ཟླ་བ་ངོ་རེ་ལ་གསོལ་བ་འདེབས་ཤིང་ལོ་གཅིག་ཏུ་བཞུགས་པ་ལ། སློབ་དཔོན་གྱི་ཞལ་ནས་ཅི་ཡང་མི་གསུངས་ནས་ད་ཡང་ཤི་ལ་བསྡད་དགོས་སྙམ་ནས་ཀ་པཱ་ལི་ནས་སྤུ་གྲི་བཏོན་ནས་རྐེ་ལ་བརྡེག་ཁ་མ་ལ་སློབ་དཔོན་གྱི་ཞལ་ནས་འཇམ་དཔལ་བཤེས་གཉེན་ཁྱེད་ཅི་འདོད་པ་ཡིན་གསུངས། བདག་ཆོས་ཉིད་ཀྱི་དོན་སྐད་ཅིག་མས་རྟོགས་པ། ཚེ་གཅིག་གིས་འཚང་རྒྱ་བའི་གདམས་པ་ཞུ་བྱས་པས། སཱུརྱ་ཡོ་ནི་ཞེས་བརྡའ་བསྟན་པས། ཆོས་ཉིད་ཉི་མའི་སྙིང་པོ་ལྟར་རྟོགས་སོ། ། ཉི་མའི་སྙིང་པོ་ལ་བལྟས་པས་དུས་གསུམ་དུ་འདུ་འབྲལ་མེད་པ་གསལ་འགྲིབ་མེད་པ་དེ་བཞིན་དུ་རྟོགས་སོ། ། དེ་ནས་སློབ་དཔོན་འཇམ་དཔལ་བཤེས་གཉེན་དེ། ལྷོ་ཕྱོགས་གྱད་ཀྱི་ཡུལ་བེ་ཏའི་གླིང་ཤིང་དྲ་བ་གཙུག་དགུ་ཡོད་པའི་ཚལ། གནོད་སྦྱིན་འབྲོག་གནས་ཀྱིས། དཔལ་ཡོན་ཏན་འབྱུང་བའི་གྲོང་ཁྱེར་དུ་གཤེགས་སོ། །དེ་ནས་སློབ་དཔོན་ཤྲཱི་སིང་ཧས་ཆོས་སྤྱི་ཆོས་སྤྱི་ནི་བུ་རམ་མ་ཟོས་པར་བུ་རམ་གྱི་ཡོན་ཏན་འཆད་པ་དང་འདྲའོ། ། དང་རང་གི་མཚན་ཉིད་ཀྱི་དོན་ནི་བུ་རམ་གྱི་ཡོན་ཏན་ཀྱང་འཆད་ལ་བུ་རམ་ཟོས་པས་རོ་མྱོང་བ་དང་འདྲའོ། ། སྐད་ཅིག་མས་རྟོགས་པ་ཚེ་གཅིག་གིས་འཚང་རྒྱ་བ་ཡོད་བྱ་བ་གསན་ནས་དཀའ་བའི་སྤྱོད་པ་སྣ་ཚོགས་པ་ལོ་གཅིག་སའི་བུ་ག་ནས་ཕར་ཕྱིན་པས་ཟླ་བ་དྲུག་ན་བརྟོལ། ཏུ་མཛད་ནས་བྱོན། དེ་ནས་སློབ་དཔོན་འཇམ་དཔལ་བཤེས་གཉེན་དང་མཇལ་ནས་སློབ་དཔོན་གྱིས་རྫུ་འཕྲུལ་བསྟན་ཏེ་རྨོན་པ་དང་། བྱིའུ་མཆིལ་པ་བདུན་དང་། བུད་མེད་ཀྱི་ལག་པ་གཡོན་པ་ལ་གདུ་བུ་ལྔ། དེ་ལྟ་བུ་ལ་སོགས་པ་ཤྲཱི་སིང་ཧ་ལ་བསྟན་ནོ། །དེ་ནས་ལོ་གཅིག་ཏུ་ཉིན་ལན་གསུམ་མཚན་ལན་གསུམ་དུ་མཎྜལ་དང་། བསྐོར་བ་དང་། ཕྱག་ཕུལ་ནས་ཟླ་བ་ངོ་རེ་ལ་ཞུ་བའི་དོན་རེ་ཕུལ་ཤྲཱི་སིང་ཧས་ནམ་ཕྱེད་ན་རྡོ་རྗེ་སེམས་དཔའ་སྒྱུ་འཕྲུལ་དྲྭ་བ་བཏོན་པ་ལ་ཡང་བརྡའ་བསྟན། རྡུལ་ཕྱགས་ཀྱང་ད་རུང་བྱུང་། ནས་ལོ་གཅིག་ཏུ་བཞུགས་པ་ལ་ཅི་ཡང་མི་གསུངས་ནས་ད་ཡང་འགྲོ་དགོས་དེ་ཚོ་བརྡར་མ་གོ་བས་ངལ་ཞིང་ཆད་ནས་དེ་ནས་སློབ་དཔོན་གྱིས་ཤིང་ཐོག་རྡོག་གསུམ་བྱིན་ཏེ་ཟོས་པས་ན་བས་སྔ་མ་ཚོ་ཡང་བརྡར་མ་གོ། །བྱང་ཆུབ་ཀྱི་ཤིང་ཀླག་ཤའི་འབྲས་བུ་སྨིན་པ་རྡོག་པོ་གསུམ་བྱིན་ནོ། ། སེམས་པ་ལ། སྤྱན་སྔར་ཕྱིན་པས། སློབ་དཔོན་གྱི་ཞལ་ནས་ཤྲཱི་སིངྷ་ཁྱོད་ཅི་འདོད་པ་ཡིན་གསུངས། བདག་ཆོས་སྤྱི་དང་རང་གི་མཚན་ཉིད་སྐད་ཅིག་མ་གཅིག་ལ་རྟོགས་པས་ཚེ་གཅིག་གིས་འཚང་རྒྱ་བའི་གདམས་པ་ཞུ་བྱས་པས་ཨ་བ་དྷ་ར་ཞེས་བརྡའ་བསྟན་པས་ཆོས་ཉིད་རྣམ་དབྱེར་མི་ཕྱེད་པའོ། ། ནམ་མཁའི་མཁའ་འགགས་པ་མེད་པའོ། ། དབྱིངས་ལྟར་རྟོགས་སོ། །དེ་ནས་རྡོ་རྗེ་གདན་རྨད་དུ་བྱུང་བའི་གནས་དཔལ་ན་ལེནྡྲའི་གཙུག་ལག་ཁང་དུ་གཤེགས་སོ། །དེ་ནས་མངའ་བདག་ཁྲི་སྲོང་ལྡེའུ་བཙན་གྱིས་རྒྱ་གར་གྱི་ཡུལ་ནས། ཆོས་སྤྱི་དང་རང་གི་མཚན་ཉིད་ཀྱི་དོན་སྐད་ཅིག་མ་གཅིག་ལ་རྟོགས་པས་ཚེ་གཅིག་གིས་འཚང་རྒྱ་བ་ཡོད་བྱ་བ་གསན་ནས། གཙང་ལེགས་གྲུབ་དང་བཻ་རོ་ཙ་ན་གཉིས་ལེན་དུ་བཏང་བས། བཤད་དཀའ་རྣམས་བསྟན་ནས་ལེགས་གྲུབ་སོང་ངོ་། །བཻ་རོ་ཙ་ནས་བཻ་རོ་ཙ་ནའི་ཐུགས་ལ་འདིས་ཆོས་ཉིད་ཀྱི་དོན་སྐད་ཅིག་མ་ལ་རྟོགས་པར་མི་འདུག་སྟེ། དང་པོ་ཐོས་པའི་ཤེས་རབ་སྒྲ་འབའ་ཞིག །བར་དུ་བསམ་པའི་ཤེས་རབ་སྒྲ་དོན་ཕྱེད་པ། ཐ་མ་དོན་དུ་འདུག་ཀྱང་བདག་ཅག་ལ་རྒྱལ་པོས་ཆད་པ་བཅད་ནས་འགྲོ་བས་སྙམ་ནས་བཞུགས་སོ། ། བདག་གིས་ནི་མ་གོའོ་ཟེར་ནས་སླར་ཡང་བསྡད་དོ། །དེ་ནས་བཻ་རོ་ཙ་ནས་བདག་ལ་ཆོས་སྤྱི་དང་། རང་གི་མཚན་ཉིད་ཀྱི་དོན་ཆོས་ཉིད་སྐད་ཅིག་མ་གཅིག་ལ་རྟོགས་པས་ཚེ་འདི་ཉིད་ལ་འཚང་རྒྱ་བ་གཅིག་ཞུ་བྱས་པས། སན་དྷ་ར་ཞེས་བརྡའ་བསྟན་པས་ཆོས་ཉིད་མན་ཤེལ་ལྟར་རྟོགས་སོ། ། ངོ་བོ་གང་དུ་ཡང་མ་གྲུབ་རྐྱེན་ཅི་ཡང་སྣང་བར་རྟོགས་སོ། ། དེ་ཡན་ཆད་རིག་འཛིན་བརྡས་གྲོལ་ལོ། །དེ་ནས་བོད་ཡུལ་དུ་རྫུ་འཕྲུལ་གྱིས་བྱོན་ནོ། །དེ་ལྟར་བཀའ་བབས་དང་པོ་མངའ་བདག་ལ་བབས་སོ། །དེ་ནས་རྒྱལ་མོ་ཚ་བའི་ཤོད་དུ་རྒྱལ་མོ་གཡུ་སྒྲ་སྙིང་པོ་ལ་བབས་སོ། །དེ་ནས་རྒྱལ་མོ་ཚ་བའི་རོང་དུ་སྤང་མི་ཕམ་མགོན་པོ་རྒྱལ་མོ་སྟག་རྩེ་མཁར་ན་བཞུགས་སོ། ། ལོ་བརྒྱད་ཅུ་རྩ་ལྔ་ལོན་པ་གཅིག་ལ་བརྡའ་མིག་གི་ཡུལ་དུ་བསྟན། ངག་རྣ་བའི་དབང་པོར་བླུགས་ནས་བསྟན་ནོ། །དེས་ཁམས་ནས་ཆོས་འཚོལ་དུ་ཕྱིན་པའི་ངན་ལམ་བྱང་ཆུབ་རྒྱལ་མཚན་ལ་སླར་ཡང་ཁམས་སུ་བྱོན་ནས། བརྡའ་དང་མིག་གི་ཡུལ། ངག་གིས་བསྟན།  ངག་རྣ་བའི་དབང་པོར། དེས་ཟ་ངམ་གསུམ་པོ་དེ་ཁམས་ཀྱི་ཝ་སེང་གེ་བྲག་ཏུ་གཅིག་རྟིང་ལ་གཅིག་ཕུང་པོ་ལྷག་མེད་དུ་སངས་རྒྱས་སོ། ། རིན་ཆེན་དབྱིག་ལ་བསྟན། དེས་ཁུ་འགྱུར་གསལ་བ་མཆོག་ལ་བསྟན། དེས་གཙང་ཉང་བྱང་ཆུབ་གྲགས་པ་ལ་བསྟན། ཁམས་སུ་བྱོན་ནས་གདམས་ངག་ཞུས་ཏེ་གཙང་གི་རི་བོ་ཆེར་ཕུང་པོ་ལྷག་མེད་དུ་སངས་རྒྱས་སོ། ། དེས་ཉང་ཤེས་རབ་གྲགས་སློབ་དཔོན་ཉང་ཤེས་རབ་གྲགས་པ་གཙང་ན་གང་བར་ཕུག་པོ་ཆེར་བྱོན། སླར་ལོག་ནས་གཙང་དུ་བཞུགས་སོ། ། པ་ལ་བསྟན་ནོ། །དེས་ལ་ཁ་ཕུག་པོ་ཆེའི་བསྒོམ་ཡེ་ཤེས་བྱང་ཆུབ་ལ་བསྟན།  དེས་ཡང་ཕུག་ཆུང་ཟུར་ར་རུ་བསྒོམས་པས་མི་དཀར་པོ་གཅིག་གནམ་དུ་སོང་ཟེར་སྐད། དེས་བླ་མ་སྐྱེ་ཚེ་ཡེ་ཤེས་དབང་ཕྱུག་ལ་གནང་། དེས་མཁན་པོ་ངུ་ཆེན་པོ་ལ། དེས་ངུ་རྡོར་ལ། དེའི་ཤཱཀྱའི་དགེ་སློང་བྱང་ཆུབ་འབུམ་པ་ལ་འདི་རྣམས་ནི་གང་ཟག་གདམས་ངག་གིས་གྲོལ་བའོ། ། གནང་བ་ལགས། དེས་མཐའ་བཞིའི་བན་ཆུང་གཞོན་ནུ་བྱང་ཆུབ་བདག་ལ་གནང་ངོ་། །སྒོམ་མེད་ལ་གཉིས། བརྡའ་དོན་དགྲོལ་བའི་མན་ངག་སྦྱིན་པ་དང་། རྡོ་རྗེའི་ཚིག་ལམ་སེམས་ཀྱི་ལྡེ་མིག་སྦྱིན་པའོ། །བརྡའི་དོན་ལ་གཉིས། འཛིན་མེད་ངང་ལ་མི་གནས་ལ། །གཡོ་འཛིན་རླུང་གི་མན་ངག་སྦྱིན་པ་དང་། །སེམས་ཉིད་མི་བརྟན་སྤྲོས་ཆེན་ལ། །བདེ་བ་ཐིག་ལེའི་མན་ངག་སྦྱིན་པའོ། །རླུང་ལ་གཉིས། བེམ་པོའི་དབུགས་སོ། ། རླུང་དང་། རིག་པའི་རླུང་ངོ་། །དེ་ལ་བེམ་པོའི་རླུང་གཏན་ལ་མི་འབེབས། རིག་པའི་རླུང་གཏན་ལ་འབེབས་པའོ། །རིག་པའི་རླུང་བརྡས་སྟོན་པ་ནི། དབང་པོའི་སྒོ་མ་བཀག་ཅིང་མ་གཡོས་པའོ། །དེ་ཡང་ཡིད་ཆེས་པའི་ལུང་ནི། དུས་ཀྱི་འཁོར་ལོ་ནས། ཀ་ར་ན་བཅིངས་ཡོན་ཏན་གྱིས། །ལུས་ངག་ཡིད་གསུམ་གཡོ་མི་འགྱུར། ། དབང་པོའི་སྒོ་མ་བཀག་ཅིང་མ་གཡོས་པའི་བརྡས་རིག་པའི་རླུང་མི་འགུལ་བས། ཡིད་ཀྱི་རྒྱུ་བ་ཆད། དེ་ཆད་པས་འཁོར་བར་ལུས་ལེན་མཁན་མེད་དོ། །དེ་ནི་གནད་ཀྱི་གདམས་ངག་ཟབ་མོའོ། ། ཞེས་སོ། །དེ་ནི་ཐབས་ཟབ་མོ་བརྟེན་པ་ལས་ཆོས་སྐུར་རྟོགས་པའོ། །དེ་ཡང་ཡིད་ཆེས་པའི་ལུང་ནི། རྩ་བའི་རྒྱུད་ནམ་མཁའ་ཆེ་ལས། ཆེ་བའི་ཡེ་ཤེས་རྙེད་དཀའ་བ། །ཤེས་རབ་ཐབས་ལ་བརྟེན་པས་འགྲུབ། །ཅེས་གསུངས་སོ། །རྣ་བརྒྱུད་འདི་ཉིད་ཀྱི་བཞེད་ཀྱིས། བདེ་ཆེན་ལམ་དུ་འཇུག་པ་ཡིས། །རིན་ཆེན་འཕྲུལ་གྱི་མེ་ལོང་བསྟན། །ཞེས་གསུངས་སོ། །ཡང་དེའི་མན་ངག་གིས་མིག་མི་འགུལ་བར་ཐད་ཀ་ལ་ཟིམ་མེ་བལྟ་བར་བྱའོ། །དེ་ཡིས་རྣམ་པར་རྟོག་པ་ཐམས་ཅད་རྒྱུན་ཆད་དོ། ། མིག་མ་འགུལ་བས་རྩ་མི་འགུལ། རྩ་མ་འགུལ་བས་རླུང་མི་བསྐྱོད། རླུང་མི་བསྐྱོད་པས་ཡིད་ཀྱི་འགྱུ་བ་ཆད་དེ། ལས་མི་ལེན་ནོ། །སྐྱེ་བ་ཕྱིས་མི་ལེན་པའི་གདམས་ངག་ཀྱང་དེ་ལ་བྱའོ། ། དེ་ནི་མན་ངག་གིས་ཡིད་ཆེས་པའོ། ། ད་ནི་མདོ་ནས་གསུངས་པའི། ལུང་ཡང་དག་པར་རྫོགས་པའི་སངས་རྒྱས་ཀྱིས། གཉའ་མིག་རྣ་རྩེར་དབབ་པ། ཤིང་གང་ཙམ་བལྟ་ཞིང་འགྲོ་ལ་སེམས་འཁྲུལ་མེད། །ཅེས་གསུངས་སོ། །དེའི་དུས་སུ་དབང་པོའི་སྒོ་མ་བཀག་པས་གསལ་བའི་བརྡའ། མིག་མ་འཛུམ་པས་ཕྱིའི་སྣང་བ་གསལ། མ་རླུང་མ་གཡོས་པས། གཡོས་པས་མི་རྟོག་པའི་བརྡའ། མནོ་བསམ་མེད་དོ། ། ཡང་དེའི་དུས་ན་འོག་སྒོ་ཡིད་ཙམ་འཐེན་པས་བདེ་བའི་བརྡའོ། །བདེ་བ་ལ་ཟག་བཅས་དང་ཟག་མེད་དོ། །ཟག་མེད་དེ་བརྡས་བསྟན་པ་ནི། འོག་སྒོ་ཡིད་ཙམ་འཐེན་པས་སྤྱི་གཤང་བའི་སྒོ་བཙུམ་ནས་གྱེན་ལ་ཡིད་ཙམ་དྲངས་པའོ། ། བོའི་གཙུག་ནས་རྐང་པའི་མཐིལ་ཡན་ཆད་དུ་ལུས་ཡོད་དུ་མི་ཚོར་བའི་བདེ་བ་སྐྱེའོ། །དེ་ཡང་བྱམས་པས་ཞུས་པའི་ལེའུ་ཤེས་རབ་ཀྱི་ཕ་རོལ་ཏུ་ཕྱིན་པ་ནས་ཟག་པ་མེད་པའི་བདེ་བ་ཆེན་པོ་ཞེས་བྱའོ། །རྡོ་རྗེའི་ཚིག་ལམ་ལ་གཉིས། རྟེན་མེད་པར་རིག་པ་རང་གྲོལ་བ་དང་། རྐྱེན་དང་བྲལ་བའི་སྣང་བ་རང་དག་པའོ། །དེ་ལ་རྟེན་མེད་པ་ནི། སེམས་ཉིད་སྟོང་པ་ནམ་མཁའ་ལྟ་བུ་གཅིག་ལ་ཡང་མི་བརྟེན་པའོ། །རྐྱེན་དང་བྲལ་བ་ནི། ཕྱིའི་ཡུལ་ལ་རྟོག་པ་མ་ཞུགས་པའོ། །རེ་དོགས་མེད་པ་ལ་གཉིས། བསམ་བརྗོད་བྲལ་བའི་ཏིང་འཛིན་མཆོག །དེ་བཞིན་ཉིད་དུ་མྱ་ངན་འདས། །ཞེས་པས་དེ་ལ་བསམ་བརྗོད་དང་བྲལ་བ་ནི། བརྡའ་བསྟན་པའི་དུས་མནོ་བསམ་གྱིས་བསྒོམ་དུ་མེད། ཡིད་ལ་མི་བྱེད་པས་ཏིང་འཛིན་གྱི་མཆོག་གོ། །དེ་བཞིན་ཉིད་ནི་བསམ་བརྗོད་དང་བྲལ་བའི་ཏིང་ངེ་འཛིན་དེ་ཉིད་ཀྱི་ངང་ལས་སངས་རྒྱའོ། །དུས་གསུམ་གྱི་སངས་རྒྱས་ཐམས་ཅད་ཀྱང་དེ་བཞིན་དུ་སངས་རྒྱའོ། །དོན་གཏན་ལ་ཕེབས་པ་ལ་གསུམ་སྟེ། དབང་ངང་གིས་རྫོགས་པས་སྒོམ་སྒྲུབ་དགེ་བའི་ཆོས་ལ་མི་ལྟོས། སྐུ་རང་ཆས་སུ་གྱུར་པས་དགེ་སྡིག་གཉིས་ལས་གྲོལ། དོན་གཅིག་ཏུ་རྟོགས་པས་རྟོག་དཔྱོད་ལས་འདས་པའོ། །དབང་ངང་གིས་རྫོགས་པ་ནི་ལུས་ཀྱིས་བརྡའ་བསྟན་པས་ཕྱི་བུམ་པའི་དབང་རྫོགས། མི་རྟོག་པ་ཤར་བས་ནང་གི་དབང་རྫོགས། བདེ་བ་སྐྱེས་པས་གསང་བའི་དབང་རྫོགས། ཞལ་གྱི་གདམས་ངག་ཐོས་པས་ཚིག་དབང་རིན་པོ་ཆེ་རྫོགས་པའོ། །དབང་དེ་རྣམས་སེམས་ཉིད་ལ་འདུས་པས་རྒྱལ་ཐབས་རིན་པོ་ཆེ་སྤྱི་བླུགས་ཀྱི་དབང་རྫོགས་དེ་ཙ་ན་དགེ་བའི་ཆོས་ལ་ལྟོས་མི་དགོས་སོ། ། པའོ། །སྐུ་གསུམ་རང་ཆས་ནི། སེམས་ཉིད་འབྲལ་བ་མེད་པས་ཆོས་སྐུར་རང་ཆས། ཆོས་སྐུ་ལ་ཡེ་ཤེས་འཆར་བས་ལོངས་སྐུ་རང་ཆས། ཡེ་ཤེས་ཀྱིས་གཞན་དོན་མཛད་པས་ན་སྤྲུལ་སྐུ་རང་ཆས་སོ། །དོན་གཅིག་ཏུ་རྟོགས་པས་ནི་ཆོས་ཐམས་ཅད་ཀྱི་མཐའ་ཆོས་ཀྱི་སྐུ་ལ་ཐུག་པས་ཐེག་པ་གཞན་ལ་རྟོག་དཔྱོད་ཀྱི་དེ་ཙ་ན་དགེ་སྡིག་ནི་བློ་ལས་སྐྱེས་པས་དགེ་སྡིག་གཉིས་ལས་གྲོལ། བློ་མི་འཇུག་པའོ། །དེས་དོན་གཏན་ལ་ཕེབས་པའོ། །འདི་ནི་རྒྱ